NSB Reisebyrå

NSB Reisebyrå var en reisebyråkjede som NSB (tidl. Vygruppen AS) etablerte i 1916 som Statsbanenes Reisekontor og Sovevognsentral. Det første kontoret lå i den gamle Østbanehallen. Utover 1920-årene fikk man avdelinger i Bergen og Trondheim, og i løpet av 1950-årene ble det etablert kontorer omtrent 30 norske byer. NSB hadde i tidligere tider en viktig rolle i markedsføringen av Norge i utlandet, og allerede i 1910 ble det opprettet et reisebyrå i Berlin, i samarbeid med andre norske transportaktører. I 1921 åpnet et rent NSB-reisebyrå i London, nærmere bestemt i Norway House ved Trafalgar Square. NSB Reisebyrå hadde 350 ansatte i år 2000, og ble da solgt til Via Flyspesialisten, en del av Via Gruppen.

Referanser 

Norske reiseselskaper
Norges Statsbaner
Etableringer i 1916